Diari Oficial de la Generalitat Valenciana


Sumari del DOGV 3797, del 20-07-2000 (2000/5908)

Informació pública de la suspensió de l'atorgament de llicències en la unitat d'execució Sant Vicent Camí Reial.
----------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5908


Organisme emissor
:   Ajuntament de València

Tipus de document
:   Anunci

Informació pública de la suspensió de l'atorgament de llicències en la unitat d'execució Sant Vicent Camí Reial. [2000/M5908]
  
La Comissió de Govern, en sessió de data 19 de maig de 2000, ha adoptat el següent acord:
  
«Vista la iniciativa de programa d'actuació integrada presentada per la mercantil Proara Inmuebles, SA, per al desenvolupament de la unitat d'execució Sant Vicent Camí Reial, que afecta el sòl classificat com a urbà pel Pla General d'Ordenació Urbana, proposant-se, mitjançant el corresponent document de planejament, la seua inclusió en unitat d'execució, modificant l'ordenació vigent, i amb el dictamen de la Comissió Informativa d'Urbanisme, en compliment de l'acordat per la Comissió de Govern en sessió de 3 de març de 2000:
  
Suspendre, de conformitat amb el que disposa l'article 57 de la Llei Reguladora de l'Activitat Urbanística i l'article 152 del Reglament de Planejament, amb el fi d'estudiar les reformes de l'ordenació urbanística vigent contingudes en l'alternativa tècnica de programa d'actuació integrada presentada, l'atorgament de llicències de parcel·lació de terrenys, edificació, demolició i d'activitat en el següent àmbit: nord: carrer de l'Enginyer José Sirera i carrer de Jaume March (límit sud de l'àmbit del planejament de desenvolupament A-5); sud: prolongació carrer del Músic Cabanilles i confluència del carrer de Sant Vicent Màrtir amb el camí de Garrafón; est: camí de Garrafón, límit de classificació del sòl urbà; oest, prolongació del carrer de Soria i carrer de Sant Vicent Màrtir, entre la confluència amb el camí de Garrafón i la prolongació de Músic Cabanilles. S'exclouen els edificis existents, situats al carrer de Sant Vicent Màrtir, amb els següents números de policia: número 422 (referència cadastral. número 4896621), número 357 (referència cadastral. número 4995728), número 361 (referència cadastral. número 4995726), número 363 (referència cadastral. número 4995725), número 367 (referència cadastral número 4995723), número 369 (referència cadastral número 4995722), número 371 (referència cadastral número 4995721), número 373 (referència cadastral número 4995720), número 357 (referència cadastral número 4995719).»
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des del dia següent al de la recepció d'aquesta notificació.
  
Si transcorre un mes des del dia següent al de la interposició del recurs de reposició sense que aquest s'haja resolt, podrà entendre que s'ha desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime procedent.